b'\n_START_ARTICLE_\nSukamasis magnetinis momentas\n_START_SECTION_\nR\xc4\x97melis magnetiniame lauke\n_START_PARAGRAPH_\nBr\xc4\x97\xc5\xbeinyje pavaizduotas vienaly\xc4\x8diame indukcijos \\vec{B} magnetiniame lauke esantis bet kokios formos r\xc4\x97melis, kurio plok\xc5\xa1tuma lygiagreti indukcijos vektoriui._NEWLINE_Nubr\xc4\x97\xc5\xbeus dvi lygiagre\xc4\x8dias magnetinio lauko indukcijai \\vec{B} tieses, atkertami du srov\xc4\x97s elementai I\\mbox{d}\\vec{l}_1 ir I\\mbox{d}\\vec{l}_2 (atstumas tarp t\xc5\xb3 atkertan\xc4\x8di\xc5\xb3j\xc5\xb3 tiesi\xc5\xb3 \\mbox{d}h\\; toks ma\xc5\xbeas, kad atkertamas kont\xc5\xabro dalis galima laikyti visi\xc5\xa1kai tiesiomis). Atstumas tarp srov\xc4\x97s element\xc5\xb3 a\\;, o kampai, sudaromi su indukcijos vektoriumi, lyg\xc5\xabs \\alpha\\; ir \\beta\\; atitinkamai._NEWLINE_Tada Ampero j\xc4\x97gos, veikian\xc4\x8dios atitinkamus srov\xc4\x97s elementus, modulis lygus_NEWLINE_\\begin{align}\\mbox{d}F_{A1}&=IB\\mbox{d}l_1\\sin{\\alpha}=IB\\mbox{d}h\\\\_NEWLINE_\\mbox{d}F_{A2}&=IB\\mbox{d}l_2\\sin{\\beta}=IB\\mbox{d}h\\\\_NEWLINE_\\end{align}_NEWLINE_Vadinasi, abu elementus veikia to paties modulio, bet prie\xc5\xa1ing\xc5\xb3 kryp\xc4\x8di\xc5\xb3 (pagal kairiosios rankos taisykl\xc4\x99) Ampero j\xc4\x97ga. Laikant, kad abu srov\xc4\x97s elementai nutol\xc4\x99 nuo sukimosi a\xc5\xa1ies OO_1\\; ma\xc5\xbedaug vienodai, t. y. po pus\xc4\x99 atstumo tarp j\xc5\xb3 pa\xc4\x8di\xc5\xb3 a\\;, gaunama, kad \xc5\xa1ios lygios j\xc4\x97gos sukuria tam tikr\xc4\x85 sukam\xc4\x85j\xc4\xaf moment\xc4\x85_NEWLINE_\\mbox{d}M=\\mbox{d}F_{A1}\\cdot\\frac{a}{2}+\\mbox{d}F_{A2}\\cdot\\frac{a}{2}=IB\\mbox{d}ha=IB\\mbox{d}S_NEWLINE_kur S\\; \xe2\x80\x93 r\xc4\x97melio ir nubr\xc4\x97\xc5\xbet\xc5\xb3 lygiagre\xc4\x8di\xc5\xb3 tiesi\xc5\xb3 ribojamas plotas_NEWLINE_Tada vis\xc4\x85 kont\xc5\xabr\xc4\x85 veikiant\xc4\xaf sukam\xc4\x85j\xc4\xaf moment\xc4\x85 b\xc5\xabt\xc5\xb3 galima rasti taip:_NEWLINE_M=\\int_SIB\\mbox{d}S=BIS\\;_NEWLINE_\xc5\xa0is suminis d\xc4\x97l Ampero j\xc4\x97gos atsirandantis momentas ir yra sukamasis magnetinis momentas._NEWLINE_Bendruoju atveju, kai r\xc4\x97melio plok\xc5\xa1tuma sudaro bet kok\xc4\xaf kamp\xc4\x85 su indukcijos vektoriumi, sukamasis magnetinis momentas i\xc5\xa1rei\xc5\xa1kiamas_NEWLINE_M=BIS\\sin{\\alpha}\\;_NEWLINE_arba vektori\xc5\xa1kai_NEWLINE_\\vec{M}=\\vec{\\tau}\\times\\vec{B}_NEWLINE_D\xc4\x97l sukamojo magnetinio momento r\xc4\x97melis magnetiniame lauke visada orientuojamas taip, kad jo plok\xc5\xa1tuma b\xc5\xabt\xc5\xb3 statmena magnetinio lauko plok\xc5\xa1tumai (t. y. kad r\xc4\x97melio magnetinis momentas \\vec{\\tau} b\xc5\xabt\xc5\xb3 lygiagretus indukcijos vektoriui).'